L 205/24 Euroopa Liidu Teataja 27.7.2006 II (Aktid, mille avaldamine ei ole kohustuslik) KOMISJON KOMISJONI OTSUS, 22. veebruar 2006, EÜ asutamislepingu artiklile 82 ja EMP lepingu artiklile 54 vastava menetluse kohta (Juhtum COMP/B-2/38.381 — De Beers) (teatavaks tehtud numbri K(2006) 521 all) (Ainult ingliskeelne tekst on autentne) (EMPs kohaldatav tekst) (2006/520/EÜ) Komisjon võttis 22. veebruaril 2006 vastu otsuse vastavalt nõukogu määruse (EÜ) nr 1/2003 (!) artikli 9 lõikele 1. Otsuse tervikteksti mittekonfidentsiaalne versioon on nii autentses keeles kui ka komisjoni töökeeltes kättesaadav konkurentsi peadirektoraadi veebilehel, mille aadress on: http://europa.eu.int/comm/competition/antitrust /cases/index/by nr 76.htmliti38 381 Otsus on adresseeritud aktsiaseltsile De Beers societe anonyme (edaspidi “De Beers SA”). Menetlus käsitleb kontserni De Beers (edaspidi “De Beers”) ja töötlemata teemantide turu suuruselt teise teemantide tootja ALROSA Company Ltd (edaspidi “ALROSA”) vahelist ostusüsteemi, mis hõlmab peamiselt Euroopa Majanduspiirkonnas toimuvat tootmist ja/või turustamist. Esialgses hinnangus väljendas komisjon EÜ asutamislepingu artikli 82 ja EMP lepingu artikli 54 alusel muret kontserni De Beers ja tema olulisima konkurendi ALROSA vahelise ostusüsteemi üle, pidades silmas selle kavandatavat aastakümnetepikkust kehtivusaega. Komisjoni väljendatud mure konkurentsiprobleemide pärast puudutab kontserni De Beers ja ettevõtja ALROSA vahelist kaubanduslepingut, mis käsitleb suurtes kogustes töötlemata teemantide ostmist ja, kuni komisjon kaubanduslepingu heaks kiidab, ostmist ALROSAlt põhimõttel, et nii müüja kui ka ostja on tehinguga nõus. Komisjon leiab, et kontserni De Beers pakutud kohustused on kõnealuste konkurentsiprobleemide lahendamiseks piisavad. Üleminekuaastatel 2006-2008 vähendatakse kontserni De Beers ostumahtu, et luua nende teemantide koguste jaoks, mida De Beers varem müüs, konkurentsivõimeline turus- tussüsteem. Alates aastast 2009 kohustub De Beers täielikult lõpetama töötlemata teemantide ostmise ALROSAlt. Kui need ALROSAlt saadud teemantide kogused, mida De Beers varem edasi müüs, vabastatakse ning De Beers'i ja ALROSA ostusüsteemi rakendamine pärast üleminekuaega täielikult lõpetatakse, tagatakse kõnealuste kohustustega, et juurdepääs töötlemata teemantide alternatiivsele allikale säiliks ja suuruselt teine konkurent saaks De Beers'iga täielikult konkureerida. (1) EÜT L 1, 4.1.2003, lk 1. Määrust on muudetud määrusega (EÜ) nr 411/2004 (ELT L 68, 6.3.2004, lk 1).